钦定古今图书集成/明伦汇编/氏族典/第365卷 > 《廖用贤尚友录》 > 岑用宾
## 钦定古今图书集成/明伦汇编/氏族典/第365卷 > 《廖用贤尚友录》 > 岑用宾

按《广东通志》：“用宾，字允穆，万长子。嘉靖己未进士，授
衢州推官，补池州。景王归葬，官校以供张不给，多陵
虐有司。用宾能独称办，而民亦不扰。擢南京户科给
事中，奏章凡数十上。大学士高拱负才刚很，狭中而
忌。隆庆初，为给事中魏时亮所劾。而御史齐康希拱
旨，劾大学士徐阶，上皆不问。用宾乃奏言高拱刚愎，
自用，苛刻立威，决非端人，小则殃民，大则误国。乞令
致仕，拱深御之。”以此出为绍兴守，宽和立教，务在德
化。谪陕宜川丞，卒。有《小谷集》行于世。